[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Arvustus. Heade kavatsustega kirjastaja testament"}, {"text_idx": "#000005", "text": "Kirjastajad figureerivad ko\u0303rvaltegelasena u\u0308sna paljudes filmides ja raamatutes, vo\u0303tame vaid mo\u0303ned u\u0308ksikud na\u0308ited, nagu Whit Stillmani film \"Disko viimased pa\u0308evad\", Joe\u0308l Dickeri menuk \"To\u0303de Harry Queberti juhtumi kohta\" vo\u0303i Olivia Goldsmithi \"Bestseller\". Siia vo\u0303ib lisada vabalt Nora Ephroni 1998. aasta miilukafilmi \"Sulle on so\u0303num\", mis ra\u0308a\u0308gib laias laastus sellest, kuidas Rahva Raamatu suuraktsiona\u0308r u\u0308ritab Pua\u0308ndi pidajaga leibasid u\u0308hte kappi panna. Kirjastaja kuvand on enamasti natuke ku\u0308sitav ja halvemal juhul on ta loll vereimeja, u\u0308heso\u0303naga, umbes nagu produtsent muusikas."}, {"text_idx": "#000007", "text": "\"Hea kirjastus on selline, mis niivo\u0303rd, kui see on vo\u0303imalik, annab va\u0308lja ainult ha\u0308id raamatuid. Head raamatud on need, mille u\u0308le kirjastaja on uhke ja mida ta ei ha\u0308bene. Heade raamatute kirjastamisega ei ole kohutavat varandust kokku ajanud mitte keegi,\" u\u0308ritab Calasso to\u0303mmata piirjooni. Ta ra\u0308a\u0308gib kirjastamise \"Suurest ma\u0308ngust\", mille eesma\u0308rk on anda va\u0308lja erilisi raamatuid. Kirjastamise u\u0308hes otsas on vulgaarsemad ehk va\u0308ga kommertslikud, teises va\u0308ga kirjanduslikud (uinutavat laadi) kirjastused. Calasso ra\u0308a\u0308gib peamiselt just Adelphist, aga ka Prantsuse Gallimardist ja Saksa Suhrkampist \u2013 neid ko\u0303iki on seostatud koduturul intelligentse ja olulise kirjandusega, paljud nende autorid kattuvad, tu\u0308u\u0308pilised nimed on Kafka, Borges, Kundera, Walser, Sacks jt. Jah, ma valisin pikast nimekirjast praegu ainult mo\u0303ned neist, keda ka Ta\u0308napa\u0308eval on o\u0303nnestunud eesti keeles avaldada, aga need sarnasused on otsitud, sest Eestis sama ko\u0303rgelennulisi kirjastusi ei ole ega tule."}, {"text_idx": "#000008", "text": "\"Eesma\u0308rk kirjastada ha\u0308id raamatuid ei ole nurjumisele ma\u0308a\u0308ratud \u2013 seda eesma\u0308rki on lihtsalt va\u0308ga raske saavutada,\" kirjutab Calasso. Selle kokkuvo\u0303ttega peab no\u0303ustuma ja huvitav ning ka nostalgiliselt tuttav on lugeda, kuidas autor-kirjastaja kirjeldab kirglikult soovi leida vo\u0303imalikult erilisi ja ma\u0308rgilisi raamatuid ning seda, kuivo\u0303rd ta\u0308htis on kujundus vo\u0303i kaanetekst. Kummalisel kombel on selles aga ka midagi sarnast eespool mainitud filmiga \"Sulle on so\u0303num\". Calasso hakkab siin sarnanema Meg Ryani tegelaskuju Kathleen Kellyga, kes soovib pidada oma va\u0308ikest hubast raamatupoekest, kus ta tunneb iga mu\u0308u\u0308gilolevat raamatut ja omab nendega vahetut sidet. Calasso ra\u0308a\u0308gib va\u0308a\u0308rikusest ja ka\u0308sito\u0308o\u0308oskusest, mis ka\u0308ib kirjastamisega kaasas, ja see ko\u0303ik ko\u0303lab va\u0308ga o\u0303igesti. Aga siis u\u0308hel hetkel tahaks o\u0308elda, et jah, see ongi o\u0303ige ja kiiduva\u0308a\u0308rt, aga Adelphil on Itaalias enam kui 60 miljoni inimesega turg nagu ka Gallimardil u\u0308ksnes Prantsusmaa emamaal ning Suhrkampil 80 miljoniga. Aga kuidas oleks proovida teha sama miljoni eestikeelse elanikuga turul? Jah, seda minagi."}, {"text_idx": "#000009", "text": "Loomulikult pole sellises mo\u0303o\u0303tkavas ettevo\u0303tmine Eestis mo\u0303eldav, sest mainitud kirjastustest va\u0308ikseim ehk Adelphi on tunduvalt suurema va\u0308a\u0308rtusega kui Eesti suurimad kirjastused \u2013 ka\u0308sito\u0308o\u0308 mo\u0303iste on va\u0308ga suhteline. Kui Calasso tahab na\u0308idata tu\u0308hist nis\u030citiraaz\u030ci, ra\u0308a\u0308gib ta \"Kaputsiinide hauakambri\" 3000-eksemplarisest tiraaz\u030cist, see on number, milleni meil jo\u0303uab tu\u0308hine kogus raamatuid aastas. \"Simenoni ja\u0308rgmise 45 romaani tru\u0308kiarv oli pu\u0308sivalt u\u0308le 50 000.\" Oleks meil Sinu probleemid, Roberto! Aga ku\u0308llap on temal ka teinekord mingid hoopis suurema mastaabiga probleemid..."}, {"text_idx": "#000010", "text": "Eestis ei ole erakapitalil po\u0303hinevat ja ellu ja\u0308a\u0308nud kirjastust, kes saaks o\u0308elda, et on avaldanud u\u0308ksnes va\u0308ga ha\u0308id ja va\u0308a\u0308rtuslikke raamatuid, selline ettevo\u0303tmine oleks vo\u0303imalik ehk u\u0308ksnes piiramatute vo\u0303imalustega sponsori olemasolul, u\u0308ksko\u0303ik kas see on siis eraisik vo\u0303i riik. Mingil hetkel on meil olnud ajaloos selline maine Loomingu Raamatukogul ja va\u0308hem tuntud na\u0308itena ehk ambitsioonikal va\u0308ikekirjastusel Atlantis umbes aastatel 1997\u20132009 rea oluliste to\u0303lkeraamatutega. Teised on pidanud kas algusest peale vo\u0303i u\u0308hel hetkel mo\u0303istma, et tuleb teha ka kompromisse \u2013 edasise on juba ma\u0308a\u0308ranud kompromissi suurus (piltlikult o\u0308eldes, kas avaldad aeg-ajalt mo\u0303ne natsi eluloo vo\u0303i juba \"Mein Kampfi\" ja seitse p***e kaudu hammaste parandamise ka\u0308siraamatut). Kirsiks tordil meenub hiljutine kohtumine sellessamas Suhrkampis, kus selgus uute teoste tutvustamise ka\u0308igus, et neil on kavas ka raamat loodusravist. Mul pidid selle peale silmad po\u0303randale kukkuma ja ku\u0308sisin, kas see on neil uus suund. \"Tsiteerides Bob Dylanit: \"The times, they are a-changin'\",\" vastas mulle staaz\u030cikas Suhrkampi to\u0308o\u0308taja kohmetu muigega."}, {"text_idx": "#000011", "text": "Kui aga unustada mastaabivahe, mis annab suurtes riikides va\u0308ga valivatele kirjastustele teatud kriitilise massi lugejaid (ja ostjaid!), on Calassol mitmeid no\u0303tkeid mo\u0303tteka\u0308ike. Mulle meeldis entusiastlik kirjeldus po\u0303nevate ja eriliste ka\u0308sikirjade otsimisest, milles on peidus u\u0308ks selle ameti suurimaid ro\u0303o\u0303me: leidmine ja paremal juhul teadmine eesootavast ro\u0303o\u0303must, kui ka teised seda jagavad. See on ro\u0303o\u0303m, mis ei ole pa\u0308ris isetu, sest kirjastajatele on va\u0308ga omane ra\u0308a\u0308kida, kuidas just NEMAD midagi leidsid, millegi va\u0308a\u0308rtust esimesena taipasid, just kui see teeks selle rohkem nende omaks, kui see tegelikult on. Calasso kirjelduse ja\u0308rgi on enamik kirjastajaid loomult suured donjuanid, kuid see tundub vo\u0303rdlemisi kahtlane va\u0308ide \u2013 messidel kubiseb kirjastajate seltskond peamiselt naistest ja geidest."}, {"text_idx": "#000012", "text": "Kui Calasso ra\u0308a\u0308gib kaanekujundusest, ro\u0303hutab ta maitseka tagasihoidliku ilu ta\u0308htsust ning irvitab USA ja Inglise kujunduste u\u0308le, mis olevat liiga u\u0308hesugused. Ku\u0308llap on selles teatud to\u0303de, kuid Itaalia ja eriti Prantsuse kaanekujundused on oma minimalismis ju enamasti veel sarnasemad ja seegi on hakanud tasapisi muutuma, u\u0308hetoonilisel kartongil tekstile on hakatud rohkem pilte lisama. U\u0308htlasi meenub mulle Eestile omane kergelt to\u0303usikliku minimalismi koolkond, kus kombinatsioonid stiilis kalingur + Garamond peaksid kindlustama koha aasta kauneimate raamatute seas, kuigi neidki on na\u0308htud lo\u0303putult."}, {"text_idx": "#000013", "text": "U\u0308ks huvitavaim raamatutega seotud teema on see, mis juhtub \"leitud\" autoriga pa\u0308rast seda, kui ta saab laiemalt populaarseks. Nii mo\u0303tleb Calasso nostalgiaga ajale, mil \"Schiele ja Hopper ei olnud veel suured\", vo\u0303i siis mainib, et \"Pessoa nimi teeb praegu la\u0308bi seda veidrat ja ebameeldivat protsessi, mille lo\u0303ppedes \u2013 nagu on Kafka ja Borgesega juba juhtunud \u2013 on tema nime kuulda peamiselt nende suus, kes tema raamatuid lugenud ei ole\". U\u0308hest ku\u0308ljest on selline reaktsioon kirjastaja \"tu\u0308hja pesa efekt\" \u2013 ka\u0308sikiri on lennanud suurde maailma ja nu\u0308u\u0308d pole ta enam kuidagi sinu avastus, vaid ko\u0303igi oma. Samas on see na\u0308htus to\u0303esti vahel va\u0308ga koomiline ja Eestiski on olnud selliseid autoreid, na\u0308iteks meil eri aegadel moodi la\u0308inud Sergei Dovlatov vo\u0303i Robert Musil, enda tegijatest kahtlemata Arvo Pa\u0308rt, kelle nimed on paljudele vaid lehvikuks."}, {"text_idx": "#000014", "text": "Calasso kommenteerib ka pessimistlikumaid vaateid kirjastamise tulevikule ja peab neid u\u0308lepingutatuks. Ta juhib ta\u0308helepanu tuntud ku\u0308simusele: u\u0308hes Euroopa riigis populaarne kirjanik on va\u0308ga sageli selle naaberriigis ta\u0308iesti tundmatu, iga turg on erinev, aga mingeid ideaale vo\u0303iks omada ka ku\u0308u\u0308niliseks muutumise kiuste. Ta ma\u0308rgib, et mo\u0303nes mo\u0303ttes on muutunud u\u0308sna va\u0308he. Pea 200 aastat tagasi ra\u0308a\u0308giti ta\u0308pselt samadest probleemidest: tru\u0308kivigadest, kehvast reklaamist ja va\u0308ljapanekust, lugejate loidusest. Ehk ajad on olnud keerulised alati, mitte ainult praegu. Kirjastaja mo\u0303te on aga alati otsida uusi ka\u0308sikirju ja langetada otsuseid, paremal pa\u0308eval pu\u0308u\u0308da ma\u0308ngida Suurt ma\u0308ngu."}, {"text_idx": "#000020", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000027", "text": "Soomre: kellelegi kohe ta\u0308na raha arvele juurde lubada ei saa"}, {"text_idx": "#000030", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000032", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000034", "text": "Joonas Hellerma: kogemus aitab, aga teisalt ka ohustab sind"}, {"text_idx": "#000035", "text": "Endla teater kuulutas va\u0308lja uue teatrijuhi konkursi"}, {"text_idx": "#000038", "text": "Lennusadamas on Eesti viljakaima kaptenipiltide maalija to\u0308o\u0308de na\u0308itus"}, {"text_idx": "#000039", "text": "Haapsalu kultuurikeskuses avati na\u0308itus aulidest"}, {"text_idx": "#000040", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000041", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000042", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000044", "text": "Edetabel. Aasta parimad albumid 2022"}, {"text_idx": "#000046", "text": "U\u0308levaade. Aasta parimad lood 2022"}, {"text_idx": "#000050", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000051", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]